open-index/open-wikipedia-markdown huggingface dataset:
מרטין סילבה

**מרטין אנדרס סילבה לייטס** (בספרדית: **Martín Andrés Silva Leites**; נולד ב-25 במרץ 1983) הוא כדורגלן אורוגוואי המשחק בעמדת השוער בליברטד ובנבחרת אורוגוואי.

## קריירה
### מועדונים
סילבה התחיל את הקריירה שלו ככדורגלן מקצועי בקבוצת דפנסור ספורטינג האורוגוואית, קבוצת הנוער בה גדל. הוא שיחק בקבוצה הבוגרת של דפנסור בין השנים 2002 עד 2011. במדי דפנסור רשם 176 הופעות ליגה.

באוגוסט 2011 חתם סילבה באולימפיה הפרגוואית. בדצמבר 2013 עזב את אולימפיה וחתם בואסקו דה גאמה מברזיל.

### נבחרת אורוגוואי
סילבה הופיע בנבחרות אורוגוואי הצעירות, נבחרת אורוגוואי עד גיל 17 ונבחרת אורוגוואי עד גיל 20 בין השנים 2000 ו-2002.

סילבה הופיע לראשונה במדי נבחרת אורוגוואי הבוגרת ב-12 באוגוסט 2009, במשחק ידידות נגד . בנוסף, הוא נכלל בסגל של אורוגוואי למונדיאל 2010, קופה אמריקה 2011, גביע הקונפדרציות 2013 ומונדיאל 2014. הוא הופיע בניצחון נבחרתו 0-8 את  בגביע הקונפדרציות 2013, ובצמד המשחקים מול  בפלייאוף בין-יבשתי של מוקדמות מונדיאל 2014.

## תארים
;דפנסור ספורטינג
* אליפות אורוגוואי: 
;אולימפיה
* ליגת העל הפרגוואית:  (קלאוסורה),  (תחרות אבסולוטית)

;ואסקו דה גאמה
* אליפות ריו דה ז'ניירו: , 

;נבחרת אורוגוואי
* קופה אמריקה: 2011

## קישורים חיצוניים

קטגוריה:כדורגלנים אורוגוואים
קטגוריה:שוערי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דפנסור ספורטינג
קטגוריה:כדורגלני קלוב אולימפיה
קטגוריה:כדורגלני ואסקו דה גאמה
קטגוריה:כדורגלני נבחרת אורוגוואי
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:אורוגוואים שנולדו ב-1983
פרס ראש הממשלה ליצירה ספרותית ביידיש

**פרס ראש הממשלה ליצירה ספרותית ביידיש** (ביידיש: פרייז פון ראש הממשלה פאר ליטערארישער שאפונג אין יידיש) הוא פרס ספרותי ישראלי ליצירה ביידיש שחולק החל בשנת 1973.

הפרס נקבע בשנת תשל"ג-1973 כפרס שנתי על ידי ראש ממשלת ישראל גולדה מאיר ביוזמת הוועד לתרבות יהודית בישראל (קאָמיטעט פאר יִידישער קולטור אין ישראל; ועד לתרבות יידיש), וחולק לראשונה באותה שנה.

חברי ועדת השיפוט הראשונה היו הסופרים דב סדן, אברהם סוצקבר ויודל מארק, ובשנתו השנייה של הפרס – סוצקבר, סדן וב"י מיכלי.

## זוכי הפרס
* 1973 – עלי שכטמן, "על הרומן "ערב" ושאר יצירותיו.
* 1974 – משה יונגמן.
* 1976 – אברהם סוצקבר.
* 1978 – יוסף פפירניקוב, על מפעל חייו.
* 1983 – הירש אושרוביץ'.
* 1988 – אברהם קרפינוביץ'.

## הערות שוליים

ראש הממשלה ליצירה ספרותית ביידיש
קטגוריה:ספרות יידיש
קטגוריה:פרסי ראש הממשלה
*
פינק פלויד (אסטרואיד)

**פינק פלויד** (שם מלא: **19367 פינק פלויד**; באנגלית: **19367 Pink Floyd**) הוא אסטרואיד שנקרא על שם להקת הרוק המתקדם פינק פלויד. האסטרואיד התגלה ב-3 בדצמבר 1997.

ישנו מידע מועט בלבד בנוגע למידותיו הפיזיות של האסטרואיד. קוטרו בלתי ידוע, ומוערך בכ-3 עד 6 ק"מ.

הבהירות המקסימלית של האסטרואיד מוערכת בכ-1/14958 מהבהירות הקלושה ביותר שבה ניתן לראות אובייקטים בעין האדם.

שם האסטרואיד הוא חריג, מאחר שהוא מורכב משתי מילים ("Pink Floyd" במקום "pinkfloyd", כיאה לאסטרואידים), למרות שגם האסטרואיד הקרוי על שם הרולינג סטונס מורכב משתי מילים.

## קישורים חיצוניים
*דיאגרמת מסלול האסטרואיד.
## הערות שוליים

קטגוריה:חגורת האסטרואידים
קטגוריה:פינק פלויד
אבל ארננדס

**אבל מתיאס ארננדס פלאטרו** (בספרדית: **Abel Mathías Hernández Platero**; נולד ב-8 באוגוסט 1990) הוא כדורגלן אורוגוואי המשחק בעמדת החלוץ בליברפול מונטווידאו.

## קריירה
### מועדונים
ארננדס התחיל את הקריירה שלו ככדורגלן מקצועי בגיל 16 בלבד, בקבוצת סנטרל אספניול מליגת העל האורוגוואית. ב-2 עונות בקבוצה כבש 9 שערים ב-27 משחקים. לאחר שביסס את עצמו בסנטרל אספניול והיה לאחר השחקנים החשובים בקבוצה, חתם ארננדס בפניארול, מצמרת הליגה האורוגוואית. לאחר חצי עונה בלבד במדי פניארול, ב-2 בפברואר 2009 ארננדס חתם בפלרמו מהסרייה א'. הוא ערך את הופעת הבכורה שלו במדי פאלרמו ב-15 במרץ, כחודש לאחר חתימתו בקבוצה, כאשר נכנס כמחליף לאדינסון קבאני בדקות האחרונות של ניצחון פאלרמו 2–5 על לצ'ה.

ב-1 בספטמבר 2014 חתם בהאל סיטי. ב-1 באוגוסט 2018 חתם בצסק"א מוסקבה הרוסית, אך עזב כעבור שנה. ב-28 ביולי 2019 חתם באל-אהלי. ב-28 באוגוסט 2020 חתם באינטרנסיונל.

### נבחרת אורוגוואי
בשנת 2009 שיחק ארננדס באליפות העולם עד גיל 20, כאשר הגיעה אורוגוואי לשלב שמינית הגמר, שם הפסידה 1–3 לברזיל. בנוסף, ארננדס שיחק בנבחרת אורוגוואי עד גיל 20 באליפות אמריקה הדרומית עד גיל 20 בשנת 2009, כאשר אורוגוואי סיימה במקום ה-3. ארננדס סיים כאחד מארבעת מלכי השערים של הטורניר, כאשר כבש 5 שערים.

ב-27 ביולי 2010 זומן ארננדס לראשונה לסגל נבחרת אורוגוואי הבוגרת, לקראת משחק ידידות נגד . במשחק, שנערך ב-11 באוגוסט כבש ארננדס את שער הבכורה שלו בנבחרת הבוגרת של אורוגוואי.

ארננדס נכלל בסגל אורוגוואי לקופה אמריקה 2011, בו זכתה הנבחרת. הוא גם זומן לסגל אורוגוואי הצעירה לאולימפיאדת לונדון. הוא זומן גם לסגל אורוגוואי לגביע הקונפדרציות 2013, שם כבש רביעייה בניצחון 0–8 על . ארננדס הפך לשחקן הרביעי בהיסטוריה של גביע הקונפדרציות שכובש ארבעה שערים במשחק אחד. בנוסף, ארננדס זומן גם לסגל אורוגוואי למונדיאל 2014, ושותף במשחקים נגד  ונגד .

## תארים
### קבוצתיים
* קופה אמריקה: 2011

### אישיים
* אליפות אמריקה הדרומית עד גיל 20: מלך השערים

## קישורים חיצוניים

* סטטיסטיקות באתר הרשמי של פאלרמו

קטגוריה:חלוצי כדורגל אורוגוואים
קטגוריה:כדורגלנים אורוגוואים
קטגוריה:כדורגלני סנטרל אספניול
קטגוריה:כדורגלני פניארול
קטגוריה:כדורגלני פלרמו
קטגוריה:כדורגלני צסק"א מוסקבה
קטגוריה:כדורגלני אל-אהלי (דוחה)
קטגוריה:כדורגלני אינטרנסיונל
קטגוריה:כדורגלני פלומיננסה
קטגוריה:כדורגלני רוסאריו סנטראל
קטגוריה:כדורגלני ליברפול מונטווידאו
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2011
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני האל סיטי
קטגוריה:אורוגוואים שנולדו ב-1990
דין בארו

**דין אוליבר בארו** (באנגלית: **Dean Oliver Barrow**; נולד ב-2 במרץ 1951) הוא פוליטיקאי בליזי, שכיהן כראש ממשלת בליז בשנים 2009–2020. הוא כיהן גם כמנהיג המפלגה הדמוקרטית המאוחדת בבליז (UDP).

## ביוגרפיה
בארו הוא עורך דין במקצועו. הוא למד בשנות ה-70 באוניברסיטת איי הודו המערבית בבליז ובג'מייקה, ובשנות ה-80 סיים תואר ראשון במשפטים ותואר שני ביחסים בינלאומיים באוניברסיטת מיאמי בארצות הברית. הוא החל את הקריירה המשפטית ב-1973 במשרד עורכי דין של דודו, הפך לשותף במשרד, אחר כך התקדם ופתח משרד משלו, ובהדרגה הפך לאחד מעורכי הדין הידועים בבליז, והופיע במספר משפטים חשובים.

בשנים 1993–1998 כיהן כשר החוץ וממלא מקום ראש הממשלה. מ-1998 הפך למנהיג האופוזיציה, עד לניצחונה של מפלגתו, UDP, בבחירות של פברואר 2008 אז מונה לראש ממשלת בליז במקום סעיד מוסא. הוא נבחר לכהונה שנייה בבחירות ב-7 במרץ 2012.

לבארו ארבעה ילדים. הבכור הוא הראפר "שיין" (Shyne), שנולד מחוץ לנישואין. בנו ובתו הבאים נולדו מאשתו הראשונה, עורכת הדין לואיס יאנג. ב-2009 נישא בארו בשנית לחברתו קים סימפליס, ולהם בת אחת.

## קישורים חיצוניים

* Belize elects first black leader, ousts incumbent, 2008, Reuters

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת איי הודו המערבית
קטגוריה:בוגרי אוניברסיטת מיאמי
קטגוריה:פוליטיקאים בליזים
קטגוריה:ראשי ממשלת בליז
קטגוריה:שרי חוץ
קטגוריה:ילידי 1951
סן חואן (ניקרגואה)

הנהר **סן חואן** (בספרדית: **Río San Juan**) בניקרגואה, הוא נהר באורך 192 קילומטרים הזורם מאגם ניקרגואה אל הים הקריבי. הנהר משמש בחלקו כגבול טבעי בין ניקרגואה וקוסטה ריקה. מסלולה של תעלת ניקרגואה מתוכנן לעבור בנתיב הנהר.

על-פי הסכם שנחתם בין קוסטה-ריקה וניקרגואה בשנת 1858, ניקרגואה בלבד רשאית להשתמש במי הנהר, ולקוסטה-ריקה רשות להשתמש בקטעים מסוימים בו כנתיב מסחר ושיט.

קודם לכריית תעלת פנמה שימש הנהר כנתיב שיט חשוב בקו מהאוקיינוס האטלנטי אל האוקיינוס השקט. עם פרוץ הבהלה לזהב, כשאלפי אנשים מכל רחבי העולם נהרו לקליפורניה, הפעיל קורנליוס ואנדרבילט קו אוניות קיטור במעלה הנהר, לתוך האגם ומשם קו דיליז'נס שהסיע נוסעים אל חוף האוקיינוס השקט.

בנהר חיה אוכלוסיית כריש שורי, שמקורה בים הקריבי. הכרישים אף נכנסים לתוככי האגם, כשהם שטים במעלה הזרם, כדגי הסלמון. "השמורה הביוספרית ריו סן חואן" הוכרה בידי ארגון אונסק"ו בשנת 2003.   

## קישורים חיצוניים

* 

קטגוריה:אמריקה: נהרות
קטגוריה:קוסטה ריקה: גאוגרפיה
קטגוריה:נהרות גבול
קטגוריה:ניקרגואה: שמורות ביוספריות
קטגוריה:אגם ניקרגואה
לוסי דאף גורדון

ליידי **לוסי דאף גורדון** (באנגלית **Lady Lucie Duff-Gordon**; 24 ביולי 1821 - 14 ביולי 1869) הייתה מתרגמת ונוסעת בריטית, ידועה בעיקר בזכות מכתביה ממצרים ומכף התקווה הטובה בדרום אפריקה, לשם נסעה בניסיון להקל על מחלת השחפת בה לקתה. במצרים, אליה הגיע בשנת 1861, התגוררה בלוקסור שבמצרים עילית ומשם כתבה ליקיריה, בעיקר לבעלה סר אלכסנדר דאף גורדון, ולאימה שרה אוסטין

מכתביה מבטאים מצד אחד התפעלות מאורח החיים הפשוט של העם במצרים, ממנהגים דתיים, מיחסים בין הדתות השונות ומצד שני כעס רב על השלטון העות'מאני העושק את פשוטי העם. במכתבים מתוארת הדרך האכזרית בה אולצו בני מצרים עילית ותושבי סודאן לעבוד בכפייה בשרות הפאשה למען בניית תעלת סואץ. כן מתוארות בהן צורות העבדות המקובלות במצרים - בעיקר עבדות במשק הבית ועבדות מינית. בין היתר ניתנת לדאף גורדון שפחה סודנית בת שמונה במתנה מאת הקונסול האמריקני. דאף גורדון זכתה באמונם של פשוטי העם במצרים בזכות פתיחותה לתרבות המזרח ובזכות הטיפול הרפואי שנתנה להם.

בקנה מידה של המאה העשרים מכתביה של דאף גורדון מבטאים גישה אוריינטליסטית, שילוב של התפעלות, ביקורת ורתיעה מן המזרח האקזוטי. גרסאות לא שלמות של המכתבים הוצאו לאור על ידי אימה בשנת 1965 ועל ידי בתה בשנת 1875, וגרסה מלאה יותר בשנת 1902.

דאף גורדון עסקה בתרגום מגרמנית וצרפתית לאנגלית (בילדותה היא התגוררה בגרמניה). בין השאר תרגמה את "מכשפת הענבר" מאת וילהלם מינהולד מגרמנית ואת "סטלה וונסה" מאת לאון דה ויל מצרפתית.

## קישורים חיצוניים

* 

קטגוריה:מזרחנים בריטים
קטגוריה:סופרות בריטיות
קטגוריה:סופרים בריטים
קטגוריה:בריטיות שנולדו ב-1821
קטגוריה:בריטים שנולדו ב-1821
קטגוריה:בריטיות שנפטרו ב-1869
קטגוריה:בריטים שנפטרו ב-1869
קטגוריה:כותבות מכתבים
קטגוריה:חולות שחפת
יוסי בכר (ראש עיר)

**יוסי (יוסף) בכר** (נולד ב-3 באוקטובר 1967) הוא ראש עיריית בת ים לשעבר.

## ביוגרפיה
בכר נולד בשנת 1967 בבת ים, בה גדל כבן למשפחה בת שבע נפשות. שירת בצה"ל כטכנאי מערכות חימוש.

בתחילת שנות ה-90 סיים את לימודיו בתחום עמילות מכס עם קבלת רישיון מקומי ובינלאומי. עבד בחברות שילוח ועמילות מכס שונות ושימש כמנכ"ל ובעלים של אחת מהן. עם בחירתו לראשות העירייה פרש מהעיסוק בתחום.

בשנים 2003–2008 שימש כנציג ציבור בוועדת הערר של עיריית בת ים לנושא ארנונה לעסקים. בנובמבר 2008 נבחר לחבר מועצת העיר ברשימת "בת ים בראש מורם" בראשות שלמה לחיאני, ומונה ליו"ר ועדת המכרזים של עיריית בת ים, בתחומי התשתיות, תעשייה ומסחר, חינוך, תרבות וספורט. בהמשך מונה ליו"ר ועדת הביטחון העירונית. באוקטובר 2013 נבחר לקדנציה שנייה כחבר מועצת העיר מטעם הרשימה.

בפברואר 2014 קבעו חברי מועצת העיר שבכר ימלא את מקומו של לחיאני שהושעה מתפקידו עקב כתב אישום נגדו, ובכר הפך לראש העיר בפועל. בינואר 2015 נבחר בכר ברוב של כ-500 קולות מול אלי יריב בבחירות מיוחדות לראשות העיר בת ים שהתקיימו לאחר שבית המשפט הרשיע את לחיאני וקבע שיש קלון בעבירות שבהן הורשע. ב-19 באפריל 2016 ביטל בית המשפט המחוזי תל אביב את תוצאות הבחירות לראשות העירייה בת ים, עקב התערבותו הפסולה של שלמה לחיאני בבחירות, הבטחת טובות הנאה בידי בכר וליקויים חמורים נוספים. החלטה זאת בוטלה על ידי בית המשפט העליון בפברואר 2017.

לקראת הבחירות לכנסת העשרים ב-2015 הודיע בכר על תמיכתו ברשימה יחד – העם איתנו בראשות אלי ישי, שתמך בו בבחירות המיוחדות ושוב בבחירות לרשויות המקומיות בסוף 2018, אז התמודד לכהונה שנייה. בכר עלה לסיבוב שני נגד צביקה ברוט בו הוא זכה לכשליש מהקולות וכך נבחר ברוט.

## קישורים חיצוניים

* 
* אילנה קלמן, "אנחנו לא מוכנים לוותר על הזהות שלנו בשביל ארנונה נמוכה" - יוסי בכר בריאיון לכבוד החג , באתר mynet, 9 באפריל 2017

## הערות שוליים

קטגוריה:ראשי עיריית בת ים
קטגוריה:ראשי רשויות מקומיות מטעם הליכוד
קטגוריה:ישראלים שנולדו ב-1967
דאב מיריה

**דויד מיריה מדרנו** (בספרדית: **David Myrie Medrano**; נולד ב-1 ביוני 1988), הידוע כ**דאב מיריה**, הוא כדורגלן עבר קוסטה ריקאי ששיחק בעמדת המגן. לזכותו 24 הופעות בנבחרת קוסטה ריקה.

## קריירה
מיריה החל את הקריירה שלו בקבוצה הספרדית קדיס. ב-2008 עבר למולדתו קוסטה ריקה שם שיחק בקבוצות פונטרנס ואלחואלנסה. ב-2009 עבר לשיקגו פייר מליגת ה-MLS אך לא שיחק בשורותיה. בנובמבר 2009 נבחר בדראפט לפילדלפיה יוניון בה שיחק משחק אחד. הוא עבר לקבוצת ילדותו לימון לפני שנמכר לפרדריקסטד ב-2011 כמחליפו של כריסטיאן גמבואה.

ב-2013 חתם בקבוצת ארדיאנו. ב-2016 עבר לסן קרלוס ולאחר כמה משחקים לדפורטיבו סאפריסה.

מיריה שותף במספר נבחרות נוער של קוסטה רקה ומשנת 2010 הוא חבר בסגל נבחרת .

## חיים אישיים
מיריה הוא אחיו הצעיר של כדורגלן נבחרת קוסטה ריקה רוי מיריה, ודודו של כדורגלן הנבחרת בהווה קנאי מיריה.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:כדורגלני קדיס
קטגוריה:כדורגלני פונטרנס
קטגוריה:כדורגלני אלחואלנסה
קטגוריה:כדורגלני שיקגו פייר
קטגוריה:כדורגלני פילדלפיה יוניון
קטגוריה:כדורגלני לימון
קטגוריה:כדורגלני פרדריקסטאד
קטגוריה:כדורגלני ארדיאנו
קטגוריה:כדורגלני דפורטיבו סאפריסה
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:קוסטה ריקאים שנולדו ב-1988
אופסילון (חלקיק)

**אופסילון** הוא מֶזון חסר טעם המכיל קווארק תחתון ואת האנטי-חלקיק שלו. הוא התגלה על ידי קולבורציית E288, בראשה עמד הפיזיקאי היהודי לאון לדרמן, בפרמילאב ב-1977. האופסילון היה החלקיק הראשון שהתגלה מבין החלקיקים המכילים קווארק תחתון. זאת, מכיוון שהוא הקל ביותר מביניהם שניתן לייצרו ללא חלקיקים מסיביים נוספים. גילוי האופסילון נחשב גם לגילוי הקווארק התחתון.

מסתו של האופסילון היא  ואורך החיים שלו הוא כ- שניות.

קיימים גם מצבים מעוררים (excited states) של האופסילון, בעלי אותם קווארקי ערכיות אך תצורה קואנטית שונה ומסה גבוהה יותר. בין אלו נמצאים:
*המצב , שמסתו  ואורך חייו כ- שניות.
*המצב , שמסתו  ואורך חייו כ- שניות.
*המצב , שמסתו  ואורך חייו כ- שניות.

## ראו גם
*קווארקוניום, השם הכולל למזונים המורכבים מחלקיק והאנטי חלקיק שלו
*פי הוא מצב דומה עבור קווארק מוזר
*J/psi הוא מצב דומה עבור קווארק קסום

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מזונים
פרנץ

קטגוריה:שמות פרטיים לגברים
קטגוריה:שמות משפחה
קטגוריה:שמות פרטיים גרמניים
מיכאל בראנטס

**מיכאל בראנטס** (בספרדית: **Michael Barrantes Rojas **; נולד ב-4 באוקטובר 1983) הוא כדורגלן  עבר קוסטה ריקאי ששיחק בעמדת הקשר

## קריירה
בראנטס החל את הקריירה שלו בקבוצות בליגת העל של קוסטה ריקה. תחילה בבלן ופונטרנס ולאחר מכן עבר ב-2007 לדפורטיבו סאפריסה איתה זכה בשלוש אליפויות.

ביוני 2010 הושאל לאולסון מליגת העל הנורווגית ולאחר שנה חתם שם. ב-2011 עזר לאלסונד לזכות בגביע נורווגיה כאשר בין האר הבקיע את שני השערים של קבוצתו בגמר נגד בראן, משחק שהסתיים בתוצאה 2 - 1. ביוני  חתם בשאנגחאי שנשין הסינית.

בראנטס משחק בנבחרת קוסטה ריקה משנת 2007 ושותף במספר טורנירים כמו גביע הזהב 2007 ו-2013, ובמונדיאל 2014.

## תארים
;דפורטיבו סאפריסה
* ליגת העל הקוסטה ריקאית (**4**): 2007 אפרטורה, 2008 קלאוסורה, 2008 אפרטורה, 2020 קלאוסורה
; אולסון
* הגביע הנורווגי: 2011
;אישיים
* פרס קניקסן, קשר השנה בנורווגיה: 2011

## קישורים חיצוניים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:ארדיה: כדורגלנים
קטגוריה:כדורגלני פונטרנס
קטגוריה:כדורגלני אולסון
קטגוריה:כדורגלני דפורטיבו סאפריסה
קטגוריה:כדורגלני שאנגחאי שנשין
קטגוריה:כדורגלני ווהאן יאנגצה ריבר
קטגוריה:כדורגלני קרטחינס
קטגוריה:כדורגלני אלחואלנסה
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2007
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:קוסטה ריקאים שנולדו ב-1983
משחק האולסטאר של ליגת העל בכדורסל

**משחק האולסטאר של ליגת העל בכדורסל** הוא משחק ראווה שנערך מדי שנה באביב על ידי מנהלת ליגת העל בכדורסל. אירוע זה חזר להתקיים בשנת 2011 לאחר שבוטל ב-2003. בהפסקות בין הרבעים במשחק מתנהלות תחרות ההטבעות ותחרות השלשות.

בעבר האירוע כלל בחירת כוכבים מהליגה שחולקו ל-2 קבוצות. כשחודש האירוע ב-2011, שונה מעט הקונספט לקבוצה אחת של כוכבי כדורסל ישראליים וקבוצה שנייה של כוכבים זרים המשחקים בליגת העל הישראלית בכדורסל. השחקנים המשתתפים נבחרים באמצעות הצבעת אוהדים כאשר לכל קבוצה מצביעים עבור ישראלי אחד וזר אחד, השחקנים שנבחרים לשחק קיבלו את מספרי הקולות הגבוהים ביותר, ובסוף משובצים לנבחרת הישראלים ולנבחרת הזרים 12 שחקנים לכל קבוצה. מאמני הקבוצות הם מאמני ליגת העל בכדורסל ונבחרים על ידי המנהלת. מלבד המשחק מתקיימות גם תחרויות ראווה כמו קליעת שלשות והטבעות מיוחדות בסל להנאת הקהל.

מלבד "משחק האולסטאר" של כוכבי ליגת העל בכדורסל, ייסדו ב-2007 משחק אולסטאר לכוכבי ליגת הנוער בכדורסל (בליגת הנוער 2 הקבוצות כוללות כוכבים ישראליים) וב-2011 ייסדו גם משחק אולסטאר לכוכבי הליגה הלאומית בכדורסל. המשחק גם היווה השראה לקיום משחק אולסטאר דומה בליגת העל בכדוריד (החל מ-2013) בין נבחרת הישראלים לנבחרת הזרים המשחקים בליגה.

החל מעונת 2019/20 (בעקבות התפרצות מגפת הקורונה יצא לפועל רק ב-2022) התחלפה שיטת המשחק. במקום משחק ביו נבחרת הישראלים נגד נבחרת הזרים, הישראלי והזר שמקבלים את מספר ההצבעות הגבוה ביותר זוכים להרכיב קבוצה בשיטת "כוחות" מרשימת שחקנים שבוחר הקהל.

## תוצאות משחקי האולסטאר

## זוכי תחרות ההטבעות והשלשות

## הערות שוליים

ליגת העל בכדורסל
קטגוריה:תחרויות כדורסל בישראל
פרלופון

**Parlophone Records** היא חברת תקליטים שהוקמה בגרמניה בשנת 1896 על ידי קארל לינדשטרם בשם "Parlophon". הסניף הבריטי של החברה הוקם בשנת 1923 בשם "Parlophone Records" וצבר בשנות העשרים מוניטין כחברת התקליטים המובילה בתחום הג'אז. בשנת 1926 נקנתה החברה על ידי חברת התקליטים "Columbia Graphophone Company", ששינתה את שמה מאוחר יותר לקולומביה רקורדס, ואוחדה מספר שנים אחר כך עם חברת התקליטים EMI.

## אומנים
### חתומים

### לשעבר

## קישורים חיצוניים

* 

## הערות שוליים

קטגוריה:חברות תקליטים
קטגוריה:חברות תקליטים של וורנר
הממשלה האזורית של כורדיסטן

**הממשלה האזורית של כורדיסטן** (בכורדית: **Hikûmetî Herêmî Kurdistan**, حکوومەتی هەرێمی کوردستان, באנגלית: Kurdistan Regional Government או **KRG**) הוא גוף השלטון הרשמי באזור צפון עיראק, המאוכלס ברובו על ידי כורדים ומכונה "כורדיסטן העיראקית" או "דרום כורדיסטן". הממשלה מכילה פרלמנט בעל 111 מושבים הנקרא "הפרלמנט של כורדיסטן העיראקית".

הקבינט נקבע על ידי רשימת או מפלגת הרוב אשר גם בוחרת את ראש הממשלה. הנשיא נבחר באופן ישיר על ידי אלקטורטים ומשמש ראש הקבינט. ראש הממשלה הוא ראש הרשות המחוקקת וחולק סמכויות ניהול קבינט עם הנשיא.

הנשיא משמש גם ראש כוחות הצבאיים הפשמרגה.

## הקבינט הנוכחי

הקבינט הנוכחי של KRG הוקם ביולי 2019 ומנוהל על ידי ראש הממשלה מסרור בארזאני. הקבינט מורכב מ-21 חברים, בהם סגן ראש ממשלה, ונשיא מועצת השרים של דיוואן.

הקבינט הנוכחי בולט בקידום הנשים שלו, שהתבטא במינוי של 4 נשים לתפקידים בכירים, מהן שתי שרות.

הקבינט הדגיש את החשיבות של ממשל תקין, שקיפות ואחריות בסדר היום המדיניות שלו. בספטמבר 2019, ה-KRG השיק תוכנית רפורמה שמטרתה שיפור השירותים הציבוריים, חיזוק הכלכלה ומלחמה בשחיתות. התוכנית כוללת צעדים כמו רפורמות בשכר, הגברת השקיפות בחוזים ממשלתיים ודיגיטציה.

## תפקיד בעיראק
כאזור חצי אוטונומי, לממשלה האזורית יש פרלמנט משלה, מוסדות ממשלתיים וכוח צבאי, המכונה פשמרגה. היא שולטת בשלושת המחוזות הכורדיים ארביל, סולימניה ודוהוק, כמו גם בשטחים שנויים במחלוקת כמו כירכוכ.

מערכת היחסים של הממשלה האזורית עם ממשלת עיראק המרכזית מסובכת ולעיתים קרובות שנויה במחלוקת. בעוד שהממשלה הכורדית חיפשה אוטונומיה ברמה גבוהה יותר, ואף עצמאות, ממשלת עיראק ביקשה לשמור על שליטתה באזורים אלה.

אחד המקורות העיקריים למתיחות היו הכנסות מנפט וגז. הממשלה האזורית חתמה על מספר עסקאות נפט וגז עם חברות זרות, מה שהוביל למחלוקות עם ממשלת עיראק המרכזית על חלוקת הכנסות. הממשלה האזורית טענה שהיא צריכה להיות מסוגלת לנהל את המשאבים שלה בעצמה ולשמור על נתח גדול יותר מההכנסות, בעוד שממשלת עיראק טענה שמשאבי הנפט והגז שייכים לכל העיראקים ויש לחלק אותם בצורה שוויונית.

למרות המתיחות הללו, הממשלה האזורית מילאה תפקיד חשוב במאבק נגד המדינה האסלאמית בעיראק. הפשמרגה הייתה בעלת ברית מרכזית של ממשלת עיראק והקואליציה הבינלאומית במאבק נגד דאעש, והממשלה האזורית גם סיפקה סיוע הומניטרי למיליוני עיראקים שנעקרו מהסכסוך.

## ראו גם
* פשמרגה
* כורדיסטן

## קישורים חיצוניים

* 
* ארז שטרים, בין המאבק בדאע"ש למחאה פוליטית: כורדיסטן העיראקית במשבר, מגזין המזרח הקרוב, 23 באוקטובר 2015

## הערות שוליים

קטגוריה:כורדיסטן העיראקית: פוליטיקה
יאסויוקי קונו

**יאסויוקי קונו** (ביפנית: **今野 泰幸**; נולד ב-25 בינואר 1983 בסנדאי שביפן) הוא כדורגלן יפני אשר משחק בעמדת המגן בג'ובילו איוואטה מליגת העל היפנית ובנבחרת יפן.

בשנת 2004, קונו היה חלק מסגל נבחרת יפן באולימפיאדת אתונה, בשלב הבתים יפן סיימה במקום הרביעי והאחרון בבית B והודחה. העולות מבית זה היו נבחרות איטליה ואורוגוואי. הוא גם ייצג את יפן בגביע העולם בכדורגל עד גיל 20 שנערך באיחוד האמירויות הערביות בשנת 2003. ב-3 באוגוסט 2005, הוא שיחק בנבחרת יפן הבוגרת בטורניר גביע מזרח אסיה במשחק נגד סין.

## תארים
### בינלאומיים
* גביע אסיה בכדורגל (**1**): 2011

### מועדונים
#### טוקיו
* הליגה היפנית השנייה (**1**): 2011
* גביע הקיסר (**1**): 2011
* גביע הליגה היפנית (**1**): 2004, 2009

## קישורים חיצוניים

* 

קטגוריה:כדורגלנים יפנים
קטגוריה:מגני כדורגל יפנים
קטגוריה:כדורגלני טוקיו
קטגוריה:כדורגלני גמבה אוסקה
קטגוריה:כדורגלני נבחרת יפן
קטגוריה:כדורגלנים באולימפיאדת אתונה (2004)
קטגוריה:כדורגלני גביע אסיה 2007
קטגוריה:כדורגלני מונדיאל 2010
קטגוריה:כדורגלני גביע אסיה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:יפנים שנולדו ב-1983
סן פרנסיסקו דה קמפצ'ה

**סן פרנסיסקו דה קמפצ'ה** (בספרדית: **San Francisco de Campeche**), או בקיצור **קמפצ'ה**, היא עיר הבירה והעיר הגדולה ביותר של מדינת קמפצ'ה במקסיקו. העיר נמצאת בחוף מפרץ קמפצ'ה, בחצי האי יוקטן, במרחק של כ-1,100 קילומטרים ממקסיקו סיטי, בירת מקסיקו.

מערכת הביצורים והחומות בעיר מתקופת השלטון הקולוניאלי הספרדי זכתה להכרה כאתר מורשת עולמית של אונסק"ו ב-1999.

250px|ממוזער|שמאל|מבצר סן מיגל, חלק ממערכת הביצורים שהגנה על העיר מפני שודדי ים

## היסטוריה
הספרדים הגיעו לאזור לראשונה ב-1517 ונחתו בקרבת הכפר הילידי א-קין-פץ' שהיה מיושב על ידי בני המאיה. סן פרנסיסקו דה קמפצ'ה נוסדה ב-4 באוקטובר 1540 על ידי הקונקיסטאדור הספרדי פרנסיסקו מונטחו בקרבת אותו כפר. בעיר נוסד נמל, והיא הפכה להיות אחת מערי הנמל החשובות ביותר של ספרד באזור.

בגלל שקמפצ'ה הייתה עיר נמל חשובה, היא סבלה מתקיפות חוזרות ונשנות של שודדי ים אנגלים והולנדים, בדומה למרבית ערי הנמל בחוף הים הקריבי. עקב כך מ-1686 נבנו בעיר מערכת ביצורים וחומות שנועדו להגן עליה מפני התקפות כאלו.

לאחר שמקסיקו קיבלה את עצמאותה בסביבות 1820, העיר והאזור היו חלק ממדינת יוקטן. ב-1863 הפכה קמפצ'ה למדינה בפני עצמה, וסן פרנסיסקו דה קמפצ'ה הפכה לבירתה.

## כלכלה
הכלכלה המקומית מתבססת בעיקר על מסחר, תעשייה ותיירות.

## חינוך
בעיר פועלות מספר אוניברסיטאות, בהן האוניברסיטה האוטונומית של קמפצ'ה.

## תחבורה
את סן פרנסיסקו דה קמפצ'ה משרת נמל התעופה הבינלאומי אינחניירו אלברטו אקוניה אונגאי, הידוע גם בתור נמל התעופה הבינלאומי קמפצ'ה, הנמצא במרחק של כ-9 קילומטרים מהעיר.

## ערים תאומות
*  
* 
* 
* 
* 

## קישורים חיצוניים

* העיר ההיסטורית המבוצרת של קמפצ'ה באתר אונסק"ו
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מקסיקו: ערים
קטגוריה:מקסיקו: אתרי מורשת עולמית
קטגוריה:חצי האי יוקטן: יישובים
קטגוריה:מדינות מקסיקו: ערי בירה
קטגוריה:מקסיקו: ערי נמל בחוף המזרחי
קטגוריה:יישובים שהוקמו במאה ה-16
קטגוריה:מפרץ מקסיקו: ערי נמל
ליגת העל של קוסטה ריקה

**ליגת העל בכדורגל בקוסטה ריקה** או **פרימרה דיוויסיון דה קוסטה ריקה** (בספרדית: **Primera División de Costa Rica**;ידועה בשם **Fútbol de Primera División** או בקיצור **FPD**, וגם בשם **Liga Promerica** מטעמים מסחריים) היא ליגת הכדורגל הבכירה בקוסטה ריקה. 

הליגה, שנוסדה ב-1921, מנוהלת על ידי "איגוד מועדוני הכדורגל של הליגה הבכירה" (UNAFUT), ומשחקים בה כיום 12 מועדוני כדורגל. 

הליגה מחולקת לאפרטורה וקלאוסורה: האפרטורה שנקראה בעבר "אינביירנו" (חורף) משוחקת בין חודש יולי לדצמבר, והקלאוסורה שנקראה בעבר "וראנו" (קיץ) משוחקת בין ינואר למאי.

קבוצת סאפריסה (שמקורה בעיר סן חוסה, עיר הבירה) היא הקבוצה המצליחה ביותר בקוסטה ריקה, עם מספר שיא של 40 זכיות באליפות הליגה (מאז 1952). שנייה בדירוג היא ארדיאנו (שמקורה במחוז ארדיה) עם 31 אליפויות, ושלישית היא אלחואלנסה (שמקורה במחוז אלחואלה) עם 30 אליפויות, ובצוותא הם הקבוצות המובילות והשולטות בליגה הקוסטה ריקנית.

## היסטוריה
ב-13 ביוני 1921 הוקמה התאחדות הכדורגל של קוסטה ריקה. עם הקמתה, התעורר גם הצורך בטורניר, לצד הקמת נבחרת לאומית, כתוצאה מהוזמנת קוסטה ריקה ל"משחקי המאה של גואטמלה" ב-1921 בגואטמלה.

העונה הראשונה של הליגה הבכירה של קוסטה ריקה נערכה ב-1921 עם שבע קבוצות מייסדות: אלחואלנסה, קרטחינס, ארדיאנו, לה ליברטד, חימנסטיקה אספניולה, לימוננסה ולה יוניון.

לה ליברטד וגימנאסטיקה לימוננסה שיחקו את המשחק הראשון אי פעם של הליגה, כאשר לה ליברטד יצאה מנצחת עם שער יחיד שהבקיע רפאל מדריגל. ארדיאנו הוכתרו כאלופי העונה הראשונה.

בשנת 1999, התאחדות הכדורגל של קוסטה ריקה הקימה את ה-UNAFUT (ראשי תיבות של Unión de Clubes de Fútbol de la Primera División, בתרגום מספרדית: "איגוד מועדוני הכדורגל של הליגה הבכירה"), ישות המיועדת לארגון וניהול של טורניר הליגה הבכירה וליגות הנוער שלו (הידוע בשם Alto Rendimiento "יכולת גבוהה").

ב-9 בינואר 2014, UNAFUT החליטה לשנות את שם הטורניר ל"ליגה FPD", על מנת לתת יותר זהות לליגה.

היריבות העיקרית בליגה היא משחק ה"אל-קלאסיקו" של "ליגה FPD", אותה משחקות הקבוצות הגדולות בקוסטה ריקה, אלאחואלנסה וסאפריסה, שכן הן שתי הקבוצות המצליחות ביותר בליגה ושתיהן חולקות את הרוב המכריע של האוהדים ברחבי המדינה. מאז המפגש הראשון שלהם באצטדיון הלאומי הישן ב-12 באוקטובר 1949, שתי הקבוצות התמודדו זו מול זו ביותר מ-300 משחקים, כאשר מאזן הניצחון לטובת סאפריסה, שנחשבת לקבוצה הבכירה ביותר במדינה ואחת הבולטות ביבשת אמריקה, ומשתתפת בטורנירים בינלאומיים של CONCACAF.

## אלופות הליגה לפי עונות

### תחילת עונות האפרטורה/קלאוסורה

### תארים לפי קבוצה

## קישורים חיצוניים
* 

* אלופות הליגה באתר RSSSF
* נתונים מאתר globalsport
* נתונים מאתר transfermarkt (אפרטורה)
* נתונים מאתר transfermarkt (קלאוסורה)

קטגוריה:ליגות כדורגל מרכז-אמריקניות
קטגוריה:קוסטה ריקה: כדורגל
ואילון פרנסיס

**ואילון פרנסיס בוקס** (בספרדית: **Waylon Francis Box**; נולד ב-20 בספטמבר 1990) הוא כדורגלן קוסטה ריקאי המשחק בעמדת המגן שמאלי בקבוצת קולומבוס קרו ובנבחרת קוסטה ריקה.

## קריירה
פרנסיס שיחק בנוער של דפורטיבו סאפריסה אך החל לשחק בבוגרים בקבוצת ברוחס. לאחר תקופה קצרה הוא עבר ללימון וב-2012 עבר לשחק בארדיאנו. ב-2014 חתם בקבוצת קולומבוס קרו מה-MLS.

פרנסיס זומן לראשונה לנבחרת  ב-2013.

## תארים
* ליגת העל הקוסטה ריקאית:  קלאוסורה

## קישורים חיצוניים

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:לימון: כדורגלנים
קטגוריה:כדורגלני לימון
קטגוריה:כדורגלני ארדיאנו
קטגוריה:כדורגלני קולומבוס קרו
קטגוריה:כדורגלני סיאטל סאונדרס
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2014
קטגוריה:קוסטה ריקאים שנולדו ב-1990
אזרחות כבוד

[250px|ממוזער|שמאל|ה[דרכון האמריקאי הסמלי של וינסטון צ'רצ'יל, בעל אזרחות כבוד של ארצות הברית]]
**אזרחות כבוד** או **אזרחות לשם כבוד** היא תואר המוענק על ידי מדינה ליחיד שאיננו אזרח שלה, אות להערכה והערצה יוצאת דופן של המדינה או השלטון כלפיו. בניגוד למעמד של אזרחות, המניח שותפות במערכת הפוליטית וכולל מערכת מוגדרת של זכויות וחובות (ובמדינות מסוימות כפוף לשבועת נאמנות), מעמד אזרחות הכבוד הוא סמלי בעיקרו ואינו נושא בחובו זכויות או חובות מדיניות ביחס למדינה המעניקה. עם זאת, לפעמים מדובר בסטטוס אזרחות לכל דבר מבחינה דיפלומטית, ובעל אזרחות הכבוד זכאי לדרכון של המדינה המעניקה, דבר שיכול להיות בעל משמעות של חסינות דיפלומטית ומעמד של מקלט מדיני. גם ישויות שאינן מדינות מעניקות אזרחויות כבוד ליחידים מוערכים, או שביצעו עבורן שירות יוצא דופן או שהן מעריכות את פועלו.

בישראל מעניקים אזרחות כבוד על פי רוב ליחידים, כאות של כבוד והערכה על ידי עיריות. עיריות מעניקות פעמים רבות אזרחות של כבוד לפוליטיקאים כהוקרה על תקציבים, כגון אורן חזן שקיבל אזרחות של כבוד מבאר יעקב על העברת תקציבים לעירייה, או בנימין נתניהו שקיבל את התואר מעיריית טבריה על הבטחת תקצוב תוכנית חומש לפיתוח העיר.

## במדינות העולם
### ארצות הברית של אמריקה

אזרחות כבוד של ארצות הברית מותנית בחוק של הקונגרס של ארצות הברית והסכמה נשיאותית. המעמד הוענק לשמונה יחידים בלבד, אישים שפעלו באופן יוצא דופן לשלום העולם: וינסטון צ'רצ'יל (1963), ראול ולנברג (1981, לאחר מותו) והאם תרזה (1996); לחמו במלחמת העצמאות של ארצות הברית: המרקיז דה לה פאייט (2002), ברנרדו דה-גלווז (2014) וקאזימיר פולסקי (2009) וכן למייסדי פנסילבניה: ויליאם פן (1981) והאנה קאלוויל פן (1984).

### קנדה
אזרחות כבוד של קנדה מוענקת על ידי המושל הכללי של קנדה, בכפוף לבקשה של הפרלמנט של קנדה. האזרחות הוענקה לשישה לוחמי חופש: ראול ולנברג (1985, לאחר מותו), נלסון מנדלה (2001), טנזין גיאטסו (הדלאי לאמה ה-14, 2006), אונג סן סו צ'י (2007), אגא חאן הרביעי (2010) ומלאלה יוסופזאי (2013).

### גרמניה
בגרמניה מוענקת אזרחות כבוד על ידי מדינות גרמניה ועל ידי ערים. אזרחות כבוד שהוענקה על ידי השלטון הנאצי בוטלה על ידי חוק של מועצת שלטון בעלות הברית מן ה-12 באוקטובר 1946.

### צרפת המהפכנית
ב-26 באוגוסט 1792, בעת המהפכה הצרפתית העניקה האספה הלאומית אזרחויות כבוד לאישים ברחבי העולם אשר "בכתיבתם וברוב אומץ שירתו את רעיון החירות", בהם פרידריך שילר, ג'ורג' וושינגטון, אלכסנדר המילטון, לודוויג ואן בטהובן, רוברט ברנס, תדיאוש קושצ'ושקו, ג'יימס מדיסון, תומאס פיין, יוהאן היינריך פסטלוצי, ג'וזף פריסטלי ואחרים.

### אירלנד
באירלנד, באופן יוצא-דופן, אזרחות כבוד מעניקה אזרחות אירית של ממש.

### ישראל
ב-1923 קיבל אלברט איינשטיין אזרחות של כבוד מעיריית תל אביב, והיה ל"אזרח הראשון של העיר".

בשנת 2010 העניקה מדינת ישראל אזרחות כבוד לחללי מלחמת הקוממיות, שלא זכו לקבל אזרחות של המדינה. לפי סעיף 2(4א) לחוק זיכרון השואה והגבורה - יד ושם, תשי"ג-1953, אשר נוסף בשנת 1985, זכאי מי שהוכר כחסיד אומות העולם לאזרחות כבוד של מדינת ישראל, ואחדים מאלה שהוכרו ככאלה אכן קבעו בה את מקום מושבם. לאלו מהם שהלכו לעולמם מבטיח החוק "אזרחות־זיכרון של מדינת ישראל".

## ראו גם
*קונסול של כבוד

## קישורים חיצוניים

* על אזרחות כבוד מתוך החוק האמריקאי
* זעם בנמיביה עקב הענקת אזרחות כבוד ודרכון דיפלומטי של המדינה לאיש עסקים סיני
* על אזרחות הכבוד האמריקאית שהוענקה לצ'רצ'יל
* אזרחות כבוד פולנית למאיר דגן
* 

## הערות שוליים

*
קטגוריה:מדע המדינה
קטגוריה:פרסים
פאבל סמואילוביץ' אוריסון

**פאבל סמואילוביץ' אוּריסון** (ברוסית: **Па́вел Самуи́лович Урысо́н**; 3 בפברואר 1898 באודסה – 17 באוגוסט 1924) היה מתמטיקאי יהודי-רוסי. ידוע בשל הוכחת משפט אוריסון והלמה של אוריסון, שתי תוצאות יסודיות בטופולוגיה, ובשל תרומותיו לתורת הממד. יחד עם פאבל אלכסנדרוב טבע ב-1923 את ההגדרה המודרנית לקומפקטיות. שמו מונצח גם במונחים מרחב אוריסון אוניברסלי, ממד מנגר-אוריסון, מרחב פרשה-אוריסון ומשוואת אינטגרל אוריסון.

## קורות חיים
אוריסון נולד באודסה. הוא התייתם מאמו בצעירותו, ואביו ואחותו גידלו אותו. בשנת 1912 עברה המשפחה למוסקבה. בבית הספר הוא נמשך בתחילה לפיזיקה, אך עם הזמן גילה עניין גובר במתמטיקה. בין השנים 1915 ו-1919 למד לתואר במתמטיקה באוניברסיטת מוסקבה, ואחר כך המשיך לדוקטורט בהנחייתו של המתמטיקאי הידוע ניקולאי לוזין, אותו סיים בשנת 1921. הוא התמנה לפרופסור באוניברסיטה הפדגוגית הממלכתית של מוסקבה והמשיך את עבודתו באוניברסיטת מוסקבה.

הוא טבע ב-17 באוגוסט 1924 בעת ששחה ליד בץ סור-מר בצרפת, ושם נקבר.

אחותו של אוריסון, לינה ניימן, הוציאה ספר זיכרון שמתאר את ילדותו וחייו. הספר כולל מאמרים על עבודתו המתמטית מאת ידידו פאבל אלכסנדרוב, שליווה אותו בהשתלמות באוניברסיטת גטינגן,  מאת  ואדים יפרמוביץ', אנדריי קולמוגורוב, לזר ליוסטרניק ומארק קרסנוסלסקי.

## קישורים חיצוניים

* 

קטגוריה:הרוגי טביעה
קטגוריה:מתמטיקאים יהודים אוקראינים
קטגוריה:מתמטיקאים יהודים רוסים
קטגוריה:טופולוגים יהודים
קטגוריה:סגל אוניברסיטאות ברוסיה
קטגוריה:רוסים שנולדו ב-1898
קטגוריה:רוסים שנפטרו ב-1924
רנדאל ברנס

**רנדאל ברנס מויה** (בספרדית: **Randall Brenes Moya**; נולד ב-13 באוגוסט 1983) הוא כדורגלן עבר קוסטה ריקאי ששיחק בעמדת החלוץ. לזכות ברנס 43 הופעות במדי נבחרת קוסטה ריקה.

## קריירה
ברנס החל לשחק בקרטחינס מליגת העל של קוסטה ריקה ובשנתו הראשונה כבש 15 שערים ב-20 משחקים, ב-2005 עבר לקבוצת בודה/גלימט מליגת העל הנורווגית אולם לאחר שנה הקבוצה ירדה לליגת המשנה. לאחר שתי עונות בליגת המשנה, הקבוצה שבה לליגת העל. באמצע העונה בנרס הושאל לקונסיגר ובתום העונה חתם בקבוצה.

ב-2010 ברנס שב לקרטחינס בה שיחק שתי עונות ובפברואר 2012 עבר לחזר לנצ'ראן מהליגה האזרית. בתום אותה עונה חזר לקרטחינס.

ב-7 באוגוסט 2014 הושאל לקבוצה הנורווגית סאנס אולף.

פרנסיס זומן לראשונה לנבחרת  ב-2005. הוא שיחק עם הנבחרת בגביע הזהב 2007 ו-2013 וכן בקופה אמריקה 2011. הוא נמצא בסגל הנבחרת במונדיאל 2014.

## תארים
;קוסטה ריקה
* קופה סנטרואמריקאנה: 2013

;אישיים
* מלך השערים של ליגת העל של קוסטה ריקה: 2004/5
* שחקן השנה של קרטחינס (**2**): 2010, 2011

## קישורים חיצוניים

קטגוריה:כדורגלנים קוסטה ריקאים
קטגוריה:חלוצי כדורגל קוסטה ריקאים
קטגוריה:קרטגו: כדורגלנים
קטגוריה:כדורגלני קרטחינס
קטגוריה:כדורגלני בודה/גלימט
קטגוריה:כדורגלני חזר לנצ'ראן
קטגוריה:כדורגלני סאנס אולף
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2005
קטגוריה:כדורגלני גביע הזהב 2011
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:קוסטה ריקאים שנולדו ב-1983
רוי מילר ארננדס

**רוי מילר ארננדס** (בספרדית: **Roy Miller Hernández**; נולד ב-24 בנובמבר 1984), הוא כדורגלן עבר קוסטה ריקאי ששיחק בעמדת הבלם. לזכותו 58 הופעות במדי נבחרת קוסטה ריקה.

## קריירה
רוי מילר החל לשחק בקרטחינס מליגת העל של קוסטה ריקה, ב-2005 עבר לקבוצת בודה/גלימט מליגת העל הנורווגית יחד עם רנדאל ברנס. הוא שיחק שלוש שנים בקבוצה ולאחריה עבר לרוזנבורג באמצע עונת  הושאל לאורגריט ובתום העונה חתם בניו יורק רד בולס. בינואר 2016 עבר לדפורטיבו סאפריסה מקוסטה ריקה.

הוא זומן לראשונה לנבחרת קוסטה ריקה ב-2005. הוא שיחק עם הנבחרת בגביע הזהב 2007 ו-2013 וכן בקופה אמריקה 2011. הוא נמצא בסגל הנבחרת במונדיאל 2014.

## תארים
;רוזנבורג 
* אליפות נורווגיה: 2009

;ניו יורק רד בולס
* מגן האוהדים: 2013, 2015

## קישורים חיצוניים

קטגוריה:כדורגלנים קוסטה ריקאים
קטגוריה:בלמי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני קרטחינס
קטגוריה:כדורגלני בודה/גלימט
קטגוריה:כדורגלני ניו יורק רד בולס
קטגוריה:כדורגלני רוזנבורג
קטגוריה:כדורגלני דפורטיבו סאפריסה
קטגוריה:כדורגלני פורטלנד טימברס
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2005
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:קוסטה ריקאים שנולדו ב-1984
המפלגה הקומוניסטית של יוגוסלביה

**המפלגה הקומוניסטית של יוגוסלביה** או **ליגת הקומוניסטים** (בסרבו-קרואטית: Savez komunista Jugoslavije / Савез комуниста Југославије, בסלובנית: Zveza komunistov Jugoslavije, במקדונית: Sojuz na komunistite na Jugoslavija / Сојуз на комунистите на Југославија) הייתה מפלגה קומוניסטית ביוגוסלביה.

המפלגה הוקמה ב-1919, כמפלגת אופוזיציה בממלכת הסרבים, הקרואטים והסלובנים. לאחר הצלחה בבחירות, היא הוצאה מחוץ לחוק על ידי הממשלה המלכותית ונותרה בלתי-לגאלית עד מלחמת העולם השנייה. לאחר הפלישה הגרמנית ליוגוסלביה ב-1941, צבא השחרור העממי של יוגוסלביה נלחם בכיבוש הנאצי ובמשתפי הפעולה. לאחר שחרור יוגוסלביה, ביססה המפלגה את כוחה ואחיזתה בשלטון, והקימה את הרפובליקה הפדרלית הסוציאליסטית של יוגוסלביה כמדינה חד-מפלגתית. הרפובליקה התקיימה עד מלחמות יוגוסלביה ב-1991.

המנהיג הבולט ביותר של המפלגה היה יוסיפ ברוז טיטו, שהנהיג אותה מ-1937 עד 1980. בשנות ה-40 וה-50 היו חילוקי דעות מהותיים בין טיטו ליוסיף סטלין שהובילו לקרע בין יוגוסלביה לברית המועצות, ולהוקעת טיטו בידי הסובייטים. טיטו הנהיג ביוגוסלביה גישה של ניהול עצמי ושל קומוניזם עצמאי, שנודעה כ"טיטואיזם".

## הנהגת המפלגה
המפלגה הונהגה תחילה על ידי מזכירי הוועדה המרכזית ומאוחר יותר על ידי נשיאי הפרסידיום.

לאחר מותו של טיטו המפלגה אימצה מודל הנהגה בו מתקיימת מדי שנה רוטציה בנשיאות המפלגה. קרנה של המפלגה ירד עם המעבר לשיטה פדרלית, בה יותר כוח ניתן לסניפי המפלגה ברפובליקות.

## הרכב אתני

## ראו גם
* דדו איוואן

## לקריאה נוספת
* עודד ערן, "החלטת הקומאינפורם בעניין המצב במפלגה הקומוניסטית של יוגוסלביה", בתוך: **מדיניות החוץ של ברית המועצות: מלנין עד גורבצ'וב**, כרך 1, האוניברסיטה הפתוחה, 1991.

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
יוגוסלביה
קומוניסטית
קטגוריה:מפלגות שהוקמו ב-1919
מצפה אופיר

250px|ממוזער|שמאל|מצפה אופיר
250px|ממוזער|שמאל|רחבת "הפיקניקים" במצפה אופיר
**מצפה אופיר** הוא נקודת תצפית בדרום רמת הגולן, שהוקמה לזכרו של הנער אופיר שעל, שנולד בשנת 1970 ונפטר בשנת 1986 ממחלת כבד נדירה. מרחבת המצפה יוצא שביל הליכה מסומן, העובר לאורך המצוק ושרידי מוצב סקופיה, לעבר שרידי המושבה בני יהודה. באזור המצפה נטועים עצי זית וביניהם מספר שולחנות אבן המשמשים לפיקניקים.

## המצפה והאתר
המצפה הוקם על ידי ג'ימי שעל ממושב גבעת יואב, לציון זכרו של בנו, אופיר. אופיר אהב מאוד את נופי הגולן, והקמת מקום בטבע הייתה הדרך הכי טבעית להנציח את זכרו. הגישה למצפה היא מכביש 789 המוביל מצומת כורסי לבני יהודה. בקילומטר התשיעי, במעלה הכביש, יש שילוט ימינה לכיוון דרך עפר נוחה, המתאימה לנסיעה לכל כלי רכב. המצפה נמצא בקצה השדות של מושב גבעת יואב, בנקודה הנמצאת 450 מטר מעל פני הכנרת.

מעבר למגרש החנייה הוקמה רחבה מוצלת ובה ניטעו 16 עצי זית, כמניין שנותיו של אופיר, ובין עצי הזית הוצבו ספסלים. בכיוון מערב הוקמה רחבת התצפית שנותנת הרגשה של מרפסת הבולטת מהרכס לכיוון הכנרת. ברחבת התצפית הוקמו שני שולחנות מאבן ועליהן מסומנות נקודות עניין ומיקומן היחסי לתצפית.

מרחבת התצפית ניתן להשקיף לכיוון מערב כלפי מטה ולראות את עמק הירדן, החוף המזרחי של הכנרת ואת החלק הדרומי של עמק החולה. במבט גבוה יותר ניתן לראות את הרי הגליל התחתון, את הר תבור ואת מצוקי הר ארבל. במבט למרחקים, אפשר לראות את הרי הגליל העליון ואת הרי נפתלי, ומעבר להם את הרי הלבנון והר חרמון.

מדרום לרחבה הוקמה רחבה נוספת ובה שולחנות פיקניק שהוכנו מאבני הגולן. מעל רחבת התצפית, נשתלה חורשה של עצי בר: אלונים ואלות, חרובים וכליל החורש. שביל טיול מסומן, יוצא ממצפה אופיר, וממשיך דרומה לאורך המצוק. השביל עובר דרך שורת בונקרים ותותח סורי, אשר מוקמו לאורך קו המצוק בקרבת הכפר הסורי סקופיה שניטש במלחמת ששת הימים. השביל יורד לעבר שרידי המושבה בני יהודה, שתושביה חיו בתוך הכפר הערבי ביר א-שכום. השביל ממשיך דרך קרן עין גב ומגיע עד לקרבת קיבוץ עין גב. יש תצפיות רבות לאורך המסלול, ומכיוון שהשביל חשוף לשמש, הוא מתאים לטיול בעונות הקרירות ומומלץ בתקופת הפריחה.

במדרון שמצפון מערב למצפה נמצאת חורבה בשם "עין עוואניש", המשמרת לפי הסברה את שמו של היישוב התלמודי עינוש.

## גלריית תמונות

## קישורים חיצוניים

*מצפה אופיר באתר תיירות הגולן
* ג'ימי ג'יפ, מצפה אופיר

## הערות שוליים

אופיר
קטגוריה:ישראל: אתרי הנצחה
ווהלין (מחוז)

**מחוז ווהלין** (באוקראינית: **Волинська область**) הוא אחד ממחוזות אוקראינה, שוכן בצפון-מערב המדינה, ובירתו העיר לוצק. המחוז מכסה חלק מחבל ווהלין ההיסטורי, שגבל בפודוליה וגליציה מדרומו.

שטח המחוז כ-20 אלף קמ"ר, מדורג במקום העשרים בגודלו, ומהווה כ-3.3% משטח המדינה. בשנת 2014 התגוררו במחוז 1,041,622 תושבים, נתון המדרג אותו במקום העשרים וארבע באוקראינה. המחוז גובל בצפון בבלארוס, במזרח במחוז רובנו, בדרום במחוז לבוב, ובמערב בפולין.
### חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז ווהלין מחולק ל-4 מחוזות משנה כדלהלן:

## קישורים חיצוניים

* 

*
ווהלין
קטגוריה:מדינות וטריטוריות שהוקמו ב-1939
ז'יטומיר (מחוז)

**מחוז ז'יטומיר** (באוקראינית: **Житомирська область**) הוא אחד ממחוזות אוקראינה, שוכן בצפון-מרכז המדינה, ובירתו העיר ז'יטומיר.

שטח המחוז כ-30 אלף קמ"ר, ומדורג במקום החמישי בגודלו במדינה. בשנת 2014 התגוררו במחוז 1,259,823 תושבים, נתון המדרג אותו במקום השישה עשר באוקראינה. המחוז גובל בצפון בבלארוס, במזרח במחוז קייב, בדרום במחוז ויניצה, ובמערב במחוז חמלניצקי ובמחוז רובנו.

### חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז ז'יטומיר מחולק ל-4 מחוזות משנה כדלהלן:

## קישורים חיצוניים

* 

*
ז'יטומיר
קטגוריה:מדינות וטריטוריות שהוקמו ב-1937
טוסטלה גוטיירס

**טוסטלה גוטיירס** (בספרדית: **Tuxtla Gutiérrez** ; לעיתים נהגה **טוקסטלה גוטיירס** או **טושטלה גוטיירס**), המוזכרת לעיתים בקיצור **טוסטלה**, היא עיר הבירה והעיר הגדולה ביותר של מדינת צ'יאפס במקסיקו.

## היסטוריה
לאחר כיבוש מקסיקו על ידי ספרד בחצי הראשון של המאה ה-16 הוקמו באזור מנזרים וכנסיות אשר סביבן נוצרו קהילות שהורכבו בעיקר מהאוכלוסייה הילידית המקומית, כמו למשל טוסטלה. במשך מרבית התקופה הקולוניאלית טוסטלה נותרה קטנה ומשנית באזור.

ב-1813 טוסטלה קיבלה מעמד רשמי של עיירה, וב-1829, לאחר קבלת העצמאות של מקסיקו מספרד ויצירת מדינת צ'יאפס בתוכה, היא קיבלה מעמד של עיר. בעשורים שלאחר מכן השלטון במקסיקו לא היה יציב והבירה של צ'יאפס עברה לסירוגין בין סן קריסטובל דה לאס קאסאס וטוסטלה. ב-1848 נוסף לעיר השם "גוטיירס", כאות הוקרה לפוליטיקאי המקומי חואקין מיגל גוטיירס. ב-1892 נשיא מקסיקו פורפיריו דיאס קבע סופית שהבירה תהיה בטוסטלה גוטיירס.

למרות שמרבית הפעילות שמרבית הפעילות של הצבא הזפטיסטי לשחרור לאומי במהלך המרד בצ'יאפס בשנות ה-90 של המאה ה-20 התרחשה בעיקר באזורים הכפריים של צ'יאפס, גם טוסטלה גוטיירס הושפעה ממנו.

## כלכלה
הכלכלה המקומית מסתמכת בעיקר על מסחר, ובמידה מועטה יותר על תעשייה וחקלאות, הכוללת גידול מקנה וכן גידול תירס, שעועית ופירות.

## חינוך
בעיר פועלים מספר מוסדות להשכלה גבוהה, בהם המכון הטכנולוגי של טוסטלה גוטיירס.

## תחבורה
את טוסטלה גוטיירס, ולמעשה את כלל צ'יאפס, משרת נמל התעופה הבינלאומי אנחל אלבינו קורסו, הנמצא בעיר הקרובה צ'יאפה דה קורסו.

העיר נמצאת על הכביש הפאן-אמריקאי.

## קישורים חיצוניים

* 

קטגוריה:מקסיקו: ערים
קטגוריה:מדינות מקסיקו: ערי בירה
זפוריז'יה (מחוז)

**מחוז זפוריז'יה** (באוקראינית: **Запорізька область**) הוא אחד ממחוזות אוקראינה, השוכן בדרום-מזרח המדינה. בירתו העיר זפוריז'יה.
## גאוגרפיה
המחוז, ששטחו כ-27 אלף קמ"ר, מהווה כ-4.5% משטחה של אוקראינה, ומדורג במקום השביעי בגודלו במדינה. בשנת 2014 התגוררו במחוז 1,772,214 תושבים, נתון המדרג אותו במקום התשיעי באוקראינה. המחוז גובל בצפון במחוז דניפרופטרובסק, במזרח במחוז דונצק, בדרום בים אזוב, ובמערב במחוז חרסון.

בעקבות הפלישה הרוסית לאוקראינה, החל ממרץ 2022, כמחצית מהמחוז נשלט בידי כוחות בדלנים פרו-רוסיים וכוחות צבא רוסיה, שנישלו בכך מאוקראינה את הגישה לים אזוב. ב-30 בספטמבר 2022 הכריזה רוסיה על סיפוח האזור בלי לקבוע את גבולות השטח שסופח.
## חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז זפוריז'יה מחולק ל-5 מחוזות משנה כדלהלן:

## קישורים חיצוניים

* 

*
זפוריז'יה
קטגוריה:חבלי ארץ במחלוקת
קטגוריה:מדינות וטריטוריות שהוקמו ב-1939
חמלניצקי (מחוז)

**מחוז חמלניצקי** (באוקראינית: **Хмельницька область**) הוא אחד ממחוזות אוקראינה, שוכן במרכז המדינה, ובירתו העיר חמלניצקי. שני המקומות נקראים על שם בוגדן חמלניצקי.

שטח המחוז כ-20 אלף קמ"ר, מדורג במקום התשעה עשר בגודלו, ומהווה 3.4% משטח המדינה. בשנת 2014 התגוררו במחוז 1,304,602 תושבים, נתון המדרג אותו במקום ה-14 באוקראינה. המחוז גובל בצפון-מזרח במחוז ז'יטומיר, בדרום-מזרח במחוז ויניצה, בדרום במחוז צ'רנוביץ, במערב במחוז טרנופול, ובצפון-מערב במחוז רובנו.

לפני מלחמת העולם השנייה ברחבי המחוז היו עיירות יהודיות רבות. עם כיבוש האזור על ידי גרמניה הנאצית בעיירות רבות (למשל בקולצ'יני, נובה אושיציה, אנטוניני ודרז'ניה) הוקמו גטאות בהם רוכזו ונרצחו היהודים.

## היסטוריה

## חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז חמלניצקי מחולק ל-3 מחוזות משנה כדלהלן:

מחוז משנה קמניץ-פודולסקי כולל את הערים:
*קמניץ-פודולסקי (מרכז מנהלי והעיר הכי גדולה)
*דונייבצי

מחוז משנה חמלניצקי כולל את הערים:
*חמלניצקי (מרכז מנהלי והעיר הכי גדולה)
*סטרוקונסטנטינוב
*וולוצ'יסק
*קרסילוב
*הורודוק
*דרז'ניה

מחוז משנה שפטיבקה כולל את הערים:
*שפטיבקה (מרכז מנהלי והעיר הכי גדולה)
*נטישין
*סלאוויטא
*איזיאסלב
*פולונה

## קישורים חיצוניים

* 

*
חמלניצקי
קטגוריה:מדינות וטריטוריות שהוקמו ב-1937
חרסון (מחוז)

**מחוז חרסון** (באוקראינית: **Херсонська область**) אחד ממחוזות אוקראינה, שוכן בדרום המדינה, ובירתו העיר חרסון.

שטח המחוז כ-28 אלף קמ"ר, השביעי בגודלו במדינה - 4.71% משטחה. בשנת 2014 התגוררו במחוז 1,070,567 תושבים, ריכוז האוכלוסייה ה-22 בגודלו באוקראינה. המחוז גובל בצפון במחוז דניפרופטרובסק, במזרח במחוז זפוריז'יה, בדרום בים אזוב, רפובליקת קרים, ובים השחור, ובמערב במחוז מיקולאייב.

החל מסוף המאה ה-19 ועד לתחילת מלחמת העולם השנייה הייתה במחוז התיישבות יהודית חקלאית (ראו יהדות פלך חרסון). פארק הטבע הלאומי אזוב-סיבאש נמצא בשטח המחוז.

המחוז נכבש על ידי צבא רוסיה בימי הפלישה הרוסית לאוקראינה. בימי הכיבוש מונה וולודימיר סלדו לראש המינהל האזרחי-צבאי של חרסון. רוסיה נסוגה לבסוף משטחי המחוז מצפון לנהר הדנייפר ב-10 וב-11 בנובמבר, ונכון ל-11 בנובמבר היא שולטת רק בחלקו הדרומי של המחוז.
לאחר הנסיגה הרוסית, אוקראינה הודיעה כי מצאה 63 גופות עם סימני התעללות בחרסון. שר הפנים של אוקראינה אמר כי החיפושים במחוז, שנכבש בתחילת המלחמה, רק החלו, אך הרשויות כבר מצאו עדויות ליותר מ-400 פשעי מלחמה. לדבריו, בחרסון נמצאו 11 מתקני מעצר שהפעילו הרוסים - וראיות להתעללות באזרחים שנעצרו בארבעה מהם.

ממוזער|שמאל|סמליל המחוז בתקופת הכיבוש הרוסי, מרץ 2022 ואילך
## חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז חרסון מחולק ל-5 מחוזות משנה כדלהלן:

## קישורים חיצוניים

* 

* 

*
קטגוריה:אוקראינה: מחוזות
קטגוריה:חבלי ארץ במחלוקת
חרקיב (מחוז)

**מחוז חרקיב** (באוקראינית: **Харківська область**) הוא אחד ממחוזות אוקראינה, שוכן בצפון-מזרח המדינה, ובירתו העיר חרקיב.

שטח המחוז כ-31 אלף קמ"ר, מדורג במקום הרביעי בגודלו, ומהווה 5.2% משטח המדינה. בשנת 2014 התגוררו במחוז 2,735,862 תושבים, נתון המדרג אותו במקום השלישי באוקראינה. למעלה ממחצית האוכלוסייה במחוז (1.4 מיליון), מתגוררת בעיר חרקיב, שהיא העיר השנייה בגודלה באוקראינה.

המחוז גובל בצפון ברוסיה, במזרח במחוז לוהנסק, ובדרום-מזרח במחוז דונצק, בדרום במחוז דניפרופטרובסק, במערב במחוז פולטבה ובצפון-מערב במחוז סומי.
## חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז חרקיב מחולק ל-7 מחוזות משנה כדלהלן:

## קישורים חיצוניים

* 

*
חרקיב
מחוז חרקיב
מיקולאייב (מחוז)

**מחוז מיקולאייב** (באוקראינית: **Миколаївська область**) הוא אחד ממחוזות אוקראינה, שוכן בדרום-מרכז המדינה, ובירתו העיר מיקולאייב.

שטח המחוז כ-24.5 אלף קמ"ר, מדורג במקום ה-14 בגודלו, ומהווה 4.07% משטחה הכולל של אוקראינה. בשנת 2014 התגוררו במחוז 1,166,210 תושבים, נתון המדרג אותו במקום ה-18 באוקראינה.

המחוז גובל בצפון במחוז קירובוגרד, במזרח במחוז דניפרופטרובסק, ובדרום-מזרח במחוז חרסון, בדרום בים השחור, במערב במחוז אודסה. את המחוז חוצה נהר הבוג הדרומי.
## חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז מיקולאייב מחולק ל-4 מחוזות משנה כדלהלן:

## קישורים חיצוניים

* 

*
מיקולאייב
קטגוריה:מדינות וטריטוריות שהוקמו ב-1937
סומי (מחוז)

**מחוז סוּמִי** (באוקראינית: **Сумська область**, ברוסית: **Сумская область**) הוא אחד ממחוזות אוקראינה, שוכן בצפון המדינה, ובירתו העיר סומי.

שטח המחוז כ-23.8 אלף קמ"ר, מדורג במקום ה-16 בגודלו, ומהווה 3.95% משטחה הכולל של אוקראינה. בשנת 2014 התגוררו במחוז 1,129,094 תושבים, נתון המדרג אותו במקום ה-20 באוקראינה.

המחוז גובל בצפון ובמזרח ברוסיה, בדרום במחוזות חרקוב ופולטבה ובמערב במחוז צ'רניהיב.

## חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז סומי מחולק ל-5 מחוזות משנה כדלהלן:

## קישורים חיצוניים

* 

*
סומי
קטגוריה:מדינות וטריטוריות שהוקמו ב-1939
פולטבה (מחוז)

**מחוז פולטבה** (באוקראינית: **Полтавська область**) הוא אחד ממחוזות אוקראינה, שוכן במרכז המדינה, ובירתו העיר פולטבה.

שטח המחוז כ-28.7 אלף קמ"ר, מדורג במקום השישי בגודלו, ומהווה 4.76% משטחה הכולל של אוקראינה. בשנת 2014 התגוררו במחוז 1,454,245 תושבים, נתון המדרג אותו במקום ה-12 באוקראינה.

לפי מפקד אוכלוסין של שנת 1897 כ-3% מאוכלוסיית המחוז היו יהודים. בעיר קרמנצ'וג חלקם של היהודים היה כ-22% בשנת 1939. במהלך מלחמת העולם השנייה רוב היהודים שנותרו באזור נרצחו על ידי הנאצים. תושבת האזור יקטרינה פנצ'נקו זכתה בתואר חסיד אומות העולם על פעילותה להצלת יהודים.

המחוז גובל בצפון במחוזות צ'רניהיב וסומי, במזרח בחרקוב, בדרום בדניפרופטרובסק וקירובוגרד, ובמערב בצ'רקאסי וקייב.
## חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז פולטבה מחולק ל-4 מחוזות משנה כדלהלן:

## קישורים חיצוניים

* 

## הערות שוליים

*
פולטבה
קטגוריה:מדינות וטריטוריות שהוקמו ב-1937
טוני דיצ'יקו

**טוני דיצ'יקו** (באנגלית: **Tony DiCicco**; 5 באוגוסט 1948 - 19 ביוני 2017) היה כדורגלן, מאמן ופרשן כדורגל יהודי אמריקאי. נודע במיוחד כמאמן נבחרת ארצות הברית בכדורגל נשים בין השנים 1994-1999, כשבתקופה זו הוא הוביל אותה לזכייה במדליית זהב באולימפיאדת אטלנטה (1996) ובגביע העולם בכדורגל נשים 1999.

## ראשית חייו
טוני דיצ'יקו נולד בוות'רספילד, קונטיקט לאב ממוצא איטלקי ולאם יהודיה. את לימודיו הוא סיים בבית הספר התיכון המקומי והיה פעיל בו בענפי הכדורגל, הבייסבול והכדורסל. ב-1970 הוא סיים את לימודיו במכללת ספרינגפילד, מסצ'וסטס ובשנתו האחרונה ללימודים שימש כשוער נבחרת המכללה. הוא שיחק בקבוצות קונטיקט ווילדקטס ורוד איילנד אושנירס מליגת הכדורגל האמריקאית במשך חמש שנים ובשנת 1973 הופיע הופעה אחת במדי נבחרת ארצות הברית בכדורגל. בתקופה זו הוא גם לימד חינוך גופני בבית ספר בבלאו פולס בורמונט.

## קריירת אימון
בשנת 1991 מונה דיצ'יקו למאמן השוערות של נבחרת ארצות הברית בכדורגל נשים. כמו כן הוא שימש כמאמן השוערים של נבחרת ארצות הברית עד גיל 20 לגברים בשנת 1993. בשנת 1994 הוא מונה להיות המאמן הראשי של נבחרת הנשים ובתפקידו זה קבע שיא של 103 ניצחונות, 8 הפסדים ו-8 משחקי תיקו, כששיא הישגיו היה הניצחון הדרמטי על נבחרת סין בגביע העולם בכדורגל נשים 1999. ב-2008 ניהל דיצ'יקו את נבחרת הנשים עד לגיל 20 כשניצחה במשחקי הגביע העולמי בצ'ילה. בין השנים 2009-2011 שימש דיצ'יקו כמאמן קבוצת בוסטון ברייקרס מליגת הכדורגל המקצוענית לנשים (WPS). בשנים 2000-2003 שימש דיצ'יקו בתפקיד ניהולי באיגוד הכדורגל האמריקאי לנשים. לאחר סיום קריירת האימון שלו שימש דיצ'יקו כפרשן בשידורי רשת ESPN. ב-2012 נבחר דיצ'יקו להיכל התהילה הלאומי של הכדורגל. דיצ'יקו היה נשוי ואב לארבעה בנים.

טוני דיצ'יקו הלך לעולמו ממחלת הסרטן בביתו שבוות'רספילד, קונטיקט ב-19 ביוני 2017 בגיל 68.

## קישורים חיצוניים

* קורות חיים באתר התאחדות הכדורגל של ארצות הברית
* מידע באתר www.soccertimes.com
* מידע באתר www.soccerpluscamps.com
* 

## הערות שוליים

קטגוריה:אמריקאים ילידי קונטיקט
קטגוריה:כדורגלנים אמריקאים
קטגוריה:כדורגלנים יהודים
קטגוריה:שוערי כדורגל אמריקאים
קטגוריה:שוערי כדורגל יהודים
קטגוריה:קונטיקט: כדורגלנים
קטגוריה:בוגרי מכללת ספרינגפילד
קטגוריה:כדורגלני נבחרת ארצות הברית
קטגוריה:מאמני כדורגל אמריקאים
קטגוריה:מאמני כדורגל יהודים
קטגוריה:אמריקאים ממוצא איטלקי
קטגוריה:חברי היכל התהילה הלאומי לכדורגל
קטגוריה:אמריקאים שנולדו ב-1948
קטגוריה:אמריקאים שנפטרו ב-2017
קירובוהראד (מחוז)

**מחוז קירובוהראד** (באוקראינית: **Кіровоградська область**) הוא אחד ממחוזות אוקראינה, שוכן במרכז המדינה, ובירתו העיר קרופיבניצקי (שנקראה בעבר קירובוהראד).

שטח המחוז כ-24.5 אלף קמ"ר, מדורג במקום ה-15 בגודלו, ומהווה 4.1% משטחה הכולל של אוקראינה. בשנת 2014 התגוררו במחוז 1,454,245 תושבים, נתון המדרג אותו במקום ה-24 באוקראינה.

המחוז גובל בצפון במחוזות צ'רקאסי ופולטבה, במזרח בדניפרופטרובסק, בדרום במיקולאייב ואודסה ובמערב בוויניצה.

## חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז קירובוהראד מחולק ל-4 מחוזות משנה כדלהלן:

## קישורים חיצוניים

*  

*
קירובוגרד
קטגוריה:מדינות וטריטוריות שהוקמו ב-1939